Αγαπητές/οί εκπαιδευτικοί και στελέχη εκπαίδευσης,

Σας προσκαλούμε στη Διαδικτυακή Επιμορφωτική ημερίδα του Ευρωπαϊκού Προγράμματος Erasmus+ KA3 «Teachers4Europe: setting an Agora for Democratic Culture» (<https://www.teachers4europe.eu/el/>),  που θα πραγματοποιηθεί στο πλαίσιο της διάχυσης καλών πρακτικών από τη Διεύθυνση  ΠΕ Β΄ Αθήνας και τους Ambassadors του προγράμματος της Β΄ Αθήνας, **το Σάββατο 11 Δεκεμβρίου 2021, στις 10:00 - 14:30.**

Το Ευρωπαϊκό Πρόγραμμα Erasmus+ KA3 «Teachers4Europe: Setting an Agora for Democratic Culture» (2018-2022) στοχεύει στη δημιουργία ενός διασυνοριακού, βιώσιμου και μακροχρόνιου δικτύου εκπαιδευτικών, το οποίο προάγει τις κοινωνικές και πολιτικές ικανότητες των μαθητών και υποστηρίζει τις δημοκρατικές αξίες, τα θεμελιώδη δικαιώματα, τη διαπολιτισμική κατανόηση και την απόκτηση των σχετικών γνώσεων.

Στην ημερίδα αυτή, εκπαιδευτικοί που συμμετέχουν στο πρόγραμμα θα παρουσιάσουν καλές εκπαιδευτικές πρακτικές, οι οποίες υλοποιήθηκαν σε συνεργασία με εκπαιδευτικούς τόσο της Ευρώπης όσο και άλλων ηπείρων (Ασία, Αφρική).

**Οι εισηγήσεις θα είναι στα Αγγλικά ή στα Ελληνικά.** Ωστόσο, θα υπάρχει δυνατότητα ταυτόχρονης διερμηνείας στα Ελληνικά ή στα Αγγλικά.

*(Οδηγίες για την μετάφραση από διερμηνέα:*

*α) Πρέπει να κατεβάσετε από* [*https://www.webex.com/downloads.html*](https://www.webex.com/downloads.html) *την εφαρμογή Webex και να την εγκαταστήσετε τοπικά στον ηλεκτρονικό υπολογιστή σας. Στο meeting θα συνδεθείτε μέσω της εγκατεστημένης εφαρμογής και όχι μέσω του browser ώστε να μην έχετε προβλήματα με τη χρήση της διερμηνείας.*

*β) Δεδομένου ότι το meeting στο οποίο θα συνδεθείτε θα έχει διερμηνείς, σας δίνεται η δυνατότητα να επιλέξετε το κανάλι ήχου με την γλώσσα της προτίμησής σας ώστε να κατανοείτε καλύτερα την εισήγηση του ομιλητή. Οι διαθέσιμες γλώσσες για την μετάφραση εξαρτώνται από τι έχει ορίσει ο host του meeting.*

*Τα βήματα που πρέπει να ακολουθήσετε για να ενεργοποιήσετε την μετάφραση είναι τα ακόλουθα:*

*1. Κατά την εκκίνηση του meeting επιλέξτε interpretation.*

*2. Στο κάτω μέρος της οθόνης, στην αριστερή γωνία, μπορείτε να επιλέξετε την γλώσσα που επιθυμείτε ή την πρωτότυπη ομιλία (flloor) στην περίπτωση που δεν επιθυμείτε μετάφραση.*

*3. Αριστερά κάτω υπάρχει και ένας διακόπτης ρύθμισης της ισορροπίας του ήχου ανάμεσα στο διερμηνέα και στον βασικό ομιλητή. Μπορείτε δηλαδή μετακινώντας το δείκτη να ρυθμίζετε ποιος από τους δύο θα υπερέχει).*

Στον παρακάτω σύνδεσμο μπορείτε **να δηλώσετε τη συμμετοχή σας:** <https://forms.gle/Bx5V3HDZ16c21TwFA>

**Ο σύνδεσμος της διαδικτυακής ημερίδας** είναι: <https://minedugr.webex.com/minedugr/j.php?MTID=m9ae46e252f53f0b1e1f6bc1b253bf58b>

**Στους συμμετέχοντες θα δοθεί βεβαίωση παρακολούθησης.**

Θα ήταν μεγάλη τιμή και χαρά για όλους μας η παρουσία σαςστην παρούσα διαδικτυακή εκπαιδευτική ημερίδα.

Με εκτίμηση,
Ο Διευθυντής Πρωτοβάθμιας Εκπαίδευσης Β΄ Αθήνας

Χαράλαμπος Μπαμπαρούτσης